stanford-oval/wikipedia huggingface dataset:
קרחון מוסון (אנטארקטיקה)
היסטוריה > מקור השם

שמו של הקרחון ניתן לו על ידי משלחת נמרוד.
הקרחון נקרא על שמו של דאגלס מוסון (Douglas Mawson), פיזיקאי משלחת נמרוד, וחבר במלקת חקר הקוטב המגנטי הדרומי של המשלחת ( South Magnetic Pole Party), אשר מאוחר יותר הנהיג שתי משלחות מחקר לאנטארקטיקה: הראשונה בשנים 1911–1914 והשנייה בשנים 1929–1931.
לקריאה נוספת

• United States. Defense Mapping Agency. Hydrographic Center, , P 236
• Monash University, , ScienceDaily, 22 October 2020. <www.sciencedaily.com/releases/2020/10/201022083313.htm>
ראנס (כדורגל)

מועדון הכדורגל ראנֶס (בדנית: Randers FC) הוא מועדון כדורגל דני מהעיר ראנס. הישג השיא של המועדון הוא זכייה בשני גביעי מדינה בשנת 2006 ו-2021. המועדון מארח את משחקיו הביתיים באצטדיון אוטו פארק ראנס המכיל 10,300 מקומות.
שיאים

שיאן ההופעות - מדס פנגר (223 הופעות)
מלך השערים - רוני שוורץ (41 שערים)
ניצחון הליגה הכי גבוה - 0:5 נגד אולבורג בולדספילקלאב
הפסד הליגה הכי גבוה - 6:1 נגד נורדסלאנד ונגד סונדריסקה
מספר הצופים הכי גבוה בליגה - 11,824 צופים נגד ברונדבי
רצף המשחקים הגבוה ללא הפסד - 16 (29.11.2009 - 5.5.2010)
רצף הניצחונות הגבוה ביותר - 5 (13.4.2010 - 3.5.2010)
רצף המשחקים הגבוה ללא ניצחון - 18 (31.5.2009 - 29.11.2009)
תארים

הגביע הדני : 2 זכיות
2006, 2021
דירוג המשחק ההוגן של אופ"א : 2 זכיות
2009, 2010
רונלד סיים

| --- | --- |

 לידה:  11 במרץ 1903 אלת'ם, ניו זילנד 
 פטירה:  4 בספטמבר 1989 (בגיל 86) אוקספורד, הממלכה המאוחדת 
 ענף מדעי:  לימודים קלאסיים 
 מקום לימודים:  אוניברסיטת אוקלנד  אוריאל קולג'  אוניברסיטת ויקטוריה בוולינגטון 
 מוסדות:  אוניברסיטת אוקספורד  אוניברסיטת איסטנבול 
 פרסים והוקרה:  מדליית קניון (1975)  מסדר ההצטיינות  עמית האקדמיה הבריטית  אות המסדר מקסימיליאן של בוואריה למדעים ואמנויות  Knight Bachelor  אות מסדר ההצטיינות במדעים ואמנויות של גרמניה 
 
רונאלד סיים  (באנגלית: Ronald Syme; ‏11 במרץ 1903 - 4 בספטמבר 1989) היה היסטוריון ניו זילנדי וחוקר חשוב של התקופה הקלאסית.
חייו

סיים נולד לדייוויד ופלורנס סיים, באלת'ם (Eltham), ניו זילנד. בילדותו לקה בחצבת קשה שפגמה קשות בראייתו. בנעוריו למד סיים בתיכון פּלִימות' החדש לנערים, ובגיל חמש עשרה התמנה לראש כיתתו, תפקיד בו החזיק במרוצת השנתיים בהן למד בבית הספר.
סיים המשיך את לימודיו הגבוהים באוניברסיטת אוקלנד ואוניברסיטת ויקטוריה בעיר ולינגטון לתואר על התקופה הקלאסית. במהלך לימודיו למד גם את השפה והספרות הצרפתית. בין השנים 1925 ו-1927 למד בבית הספר Literae Humaniores (לימודים קלאסיים) בקולג' אוריאל שבאוניברסיטת אוקספורד. סיים גמר בהצטיינות את תוארו בהיסטוריה עתיקה ובפילוסופיה. בשנת 1929 התקבל סיים כחבר סגל במכללת טריניטי, אף היא באוקספורד, שם יצא שמו למרחוק הודות למחקריו אודות הצבא הרומי ואזורי הספר של האימפריה הרומית.
במלחמת העולם השנייה שירת כנספח עיתונות בשגרירות הבריטית בבלגרד (שם הוא רכש ידע בשפה הסרבו-קרואטית) ובאנקרה, ומאוחר יותר כיהן כראש החוג לבלשנות קלאסית באוניברסיטת איסטנבול. סירובו לדון בטבע עבודתו במשך התקופה הוביל כמה אנשים לסבור כי הוא עבד עבור שירותי המודיעין הבריטיים בטורקיה, אולם לא נמצאה הוכחה לכך.
ב-1944 נבחר כעמית האקדמיה הבריטית וב-1949 הוא מונה כפרופסור קאמדן להיסטוריה עתיקה במכללת Brasenose שבאוקספורד, משרה בה החזיק עד לפרישתו. סיים גם מונה לחבר במכללת וולפסון באוקספורד משנות ה-70 ועד לשנות ה-80 המאוחרות, אז ניתנה הרצאה לזכרו.
ב-1959 הוענק לו התואר סר, וכן קיבל את אות מסדר ההצטיינות (Order of Merit) ב-1976. הוא המשיך במלאכת הכתיבה והעריכה הפוריה עד ליום מותו בגיל שמונים ושש.
מחקריו

החיבור אשר בגינו זכור סיים במיוחד הוא ספרו The Roman Revolution (המהפכה הרומית). זהו ניתוח של רומא בשלהי הרפובליקה, שהפך למקור סמכות של המחקר ההיסטורי.
בניגוד לחלוקה המקובלת שרואה בשנת 27 לפנה"ס את שנת המעבר מן הרפובליקה לקיסרות התחיל סיים את ספרו בשנת 60 לפנה"ס - השנה שבה נכרתה ברית הטריומווירט וסיים אותו בשנת 14 - שנת מותו של אוגוסטוס מתוך ראיה של התקופה הזאת את שלב המעבר משלטון הרפובליקה למונרכיה.
רוח היצירה נחה עליו בהשראת המשטרים הפשיסטיים בגרמניה ובאיטליה. הוא הלך בעקבות ההיסטוריון טקיטוס, הן בסגנונו הספרותי והן בתובנה הפסימית שלו. עבודתו הטילה בספק את הפרשנויות השכיחות של האירועים בשלהי הרפובליקה הרומית, בניגוד לאדוארד מאייר שרואה את המאבקים הפוליטיים ברומא כמאבק בין אישים הרוצים להקים מונארכיה אבסולוטית בסגנון מזרחי-הלניסטי מחד ואישים הרוצים להקים משטר אוטוקרטי הנשען המסורת הרומית מאידך, סיים סבור שלא היה קיים כל הבדל מבחינה פוליטית בין יוליוס קיסר לפומפיוס או בין אוקטביוס למרקוס אנטוניוס והמאבקים שאותם ניהלו סבבו על סיבות אישיות ולא חילוקי דעות בנוגע לטיבו של המשטר.
המסקנה העיקרית הייתה שמבנה הרפובליקה והסנאט שלה לא היו כשירים לצורכי השלטון הרומי וכי אוגוסטוס כמעט שלא עשה דבר על מנת להשיב את סדר החיים הציבוריים על כנו. "החוקה הרומית" הוא כתב "היא כסות להעמדת פנים". השבת הסדר לכאורה על ידי אוקטביאנוס הייתה העמדת פנים אשר עליה הוא הקים מונארכיה שהייתה מבוססת על קשרים אישיים של המשפחות הפוליטיות הרומיות.
הביוגרפיה בת שני הכרכים של טקיטוס (1958), החביב עליו מבין ההיסטוריונים הרומיים, היא דפניטיבית. הספר כולל ארבעים וחמישה פרקים ותשעים וחמישה נספחים. זהו המחקר המקיף והשלם ביותר שנכתב אי פעם אודות טקיטוס. הביוגרפיה נתמכת על ידי טיפול ממצה ברקע ההיסטורי והפוליטי של האימפריה במאה הראשונה ושל חייו של טקיטוס באותה תקופה.
הביוגרפיה של סאלוסטיוס (1964) נחשבת אף היא כאוטוריטטיבית. סיים כתב ספרים ומאמרים רבים אודות ההיסטוריה האוגוסטיאנית שביססו באופן מוצק את אושיות עבודתו. ספרו "ההיסטוריה של אובידיוס, הציג את אובידיוס בקשר החברתי.
במחקרו על ההיסטוריה אוגוסטה הגיע סיים לאותן המסקנות של חוקרים קודמים לו שמדובר בזיוף שנכתב במאה הרביעית אולם בניגוד לחוקרים אחרים סיים לא מצא טעם לחפש את מניעיו של הזייפן ובמקום זאת גורס שמדובר היה בסופר שחיבר יצירה היתולית שמטרתה היה לשעשע ולא לנסות להציג את עצמה כמקור היסטורי מוסמך.
ספריו

Ammianus and the Historia Augusta, Oxford,Clarendon Press, 1968.
Anatolica: Studies in Strabo, edited by Anthony /Birley, Oxford, Clarendon Press, 1995
The Augustan Aristocracy, Oxford, Clarendon Press, 1986
Danubian papers, Buchrest, 1971
" Emperors and Biography, studies in 'Historia Augusta', Oxford, Clarendon Press, 1971
The historia Augusta, a call of clarity, Bon, R. habelt, 1971
Historia Augusta papers, Oxford, Clarendon Press, 1983
History in Ovid, Oxford, Clarendon Press, 1978
The Provincial at Rome: and, Rome and the Balkans, 80 B.C.- A.D 14; edited by Anthony Birley, Exeter, University of Exeter Press, 1999.
Psudoepigrapha. 1: Pseudopythagorica - letters de Platton - literature pseudoepigraphyquee/ juive/ huit exposes suivis de discussions par Ronald Syme, Geneve: Fondation Hardt, 1972.
Roman papers, edited by E. Badian, and Anthony R. Birley, Oxford, Clarendon Press, 1979-1991.
The Roman Revoltion, Oxford, Oxford University Press, 1960.
Sallust: Berkeley, California University Press, 1964.
Some Arval brethern, Oxford, Clarendon Press, 1980.
Tacitus, Oxford, Clarendon Press, 1958.
Thucydides, London: Oxford University Press, 1960
לקריאה נוספת

צבי יעבץ, "רונאלד סאים", זמנים 11, אביב 1983, עמ' 20–29. (המאמר זמין לצפייה במאגר JSTOR לאחר הרשמה)
קרחון מורן

ערך זה עוסק בקרחון בארץ אלכסנדר שבאנטארקטיקה. אם התכוונתם לקרחון בפארק הלאומי גרנד טיטון, שבמערב מדינת ויומינג, שבארצות הברית, ראו .
| --- | --- |

 מידע כללי
 מיקום:  אזור הברית האנטארקטית 
 קואורדינטות:  69°14′00″S 70°16′00″W﻿ / ﻿69.2333°S 70.2667°W﻿ / -69.2333; -70.2667
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהקרחון מורן(למפת חצי האי האנטארקטי רגילה) בסיס חנרל ברנרדו אוהיגינס ריקלמהקרחון מורן(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון מורן(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון מורן
 
קרחון מורן או קרחון מוראן (באנגלית: Moran Glacier) הוא קרחון בצפון-מזרח האי אלכסנדר שבאנטארקטיקה.
אורכו של הקרחון 18 קילומטרים.
הקרחון זורם לכיוון מזרח - צפון-מזרח, הצידו הדרומי של קרחון מורן הוא מתמזג עם קרחון וולטר, ונשפך אל מפרץ שוקאלסקי.
היסטוריה > גילוי ומיפוי הקרחון

הקרחון צולם מן האוויר על ידי משלחת החקר האנטארקטית רון (בין השנים 1947–1948).
הקרחון נסקר על ידי סקר שטחי חסות איי פוקלנד, בין השנים 1948 - 1950.
היסטוריה > מקור השם

שמו של הקרחון ניתן לו על ידי הוועדה המייעצת לשמות אנטארקטיים.
הקרחון נקרא על שמו של קומנדר קליפורד ד. מורן (Clifford D. Moran) מצי ארצות הברית, טייס בטייסת VXE-6 במהלך מבצע הקפאה עמוקה בשנים 1966 ו-1977.
לקריאה נוספת

• Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, , USGS
קרייזי בון

| --- | --- |

 לידה:  17 ביוני 1973 (בן 51) קליבלנד, אוהיו, ארצות הברית
 שם לידה:  Anthony Henderson 
 שם במה:  Krayzie Bone 
 מוקד פעילות:  ארצות הברית 
 תקופת הפעילות:  מ-1991
 סוגה:  היפ הופ
 שפה מועדפת:  אנגלית 
 חברת תקליטים:  (Ruthless (1994–2003   (Mo Thugs (1995-1999   (היום–1998) ThugLine   Full Surface (2005–2008)   Interscope (2006–2008)   (היום-BTNH Worldwide (2008   (היום-Warner Music Group (2009
 שיתופי פעולה בולטים:  Bone Thugs-n-Harmony, Eazy-E, 2Pac, Play-N-Skillz, The Notorious B.I.G, Tiffany, Chamillionaire, Mariah Carey, Da Brat, Thug Line, Lil' JJ
 conquertheindustry.com
 פרופיל ב-IMDb
 
אנתוני הנדרסון (באנגלית: Anthony Henderson; נולד ב-17 ביוני 1973), ידוע גם כקרייזי בון (Krayzie Bone), כקרייזי ג'קסון (Krayzie Jackson), כKrayJack Ya Boss, או כLeathaFace, הוא ראפר, מפיק מוזיקלי ויזם אמריקאי. הוא חבר בלהקת הראפ Bone Thugs-n-Harmony. הוא גם ידוע כבעל חברת התקליטים The Life Entertainment.
קריירת סולו

ב-1998 קרייזי בון התחיל להקליט את אלבומו הראשון, Thug Mentality 1999. האלבום יצא לאור ב-6 באפריל 1999 כאלבום כפול, שבו קרייזי בון מארח מספר רחב של אומנים: קורופט, סנופ דוג, פאט ג'ו, ביג פן, האחים מרלי, מריה קארי, Thugline, Naughty By Nature, 8 Ball & MJG, Gangsta Boo, Cuban Link וMo Thugs. האלבום הוכתר כאלבום פלטינה על ידי איגוד תעשיית ההקלטות האמריקאי (RIAA).
ב-2001 קרייזי בון הוציא את אלבומו השני, Thug on da Line. האלבום לא זכה להצלחה של האלבום הקודם שלו ובוקר על ידי מעריצי הארדקור, בכך שהוא כלל בעיקר אירוחים של חברי ההרכב Thugline. אולם הוא זכה לביקורות טובות מצד המבקרים והוכתר כאלבום זהב. אמזון הכתירה את האלבום כאלבום הכי הטוב של שנת 2001.
ב-2006 קרייזי בון התארח בשיר "'Ridin" של הראפר קמיליונר. "'Ridin" זכה בתואר "ביצוע הראפ הטוב ביותר על ידי צמד או הרכב" בטקס פרסי גראמי השנתי. השיר הועמד לתואר שיר הראפ הכי הטוב. השיר הגיע למקום הראשון במצעד בילבורד הוט 100 והגיע למקום ה2 במצעד הסינגלים הבריטי. השיר הגיע למקום ה3 במצעד "100 השירים הכי הטובים של 2006" של המגזין רולינג סטון ולמקום ה91 במצעד "100 שירי ההיפ הופ הכי הגדולים" של VH1. השיר זכה בתואר הרינגטון הכי נמכר ב-2006, כאשר נמכרו יותר מ-3.2 מיליון רינגטונים של השיר. הקליפ של השיר זכה בתואר "קליפ הכי הטוב" של MTV.
דיסקוגרפיה > אלבומי סטודיו

1999: Thug Mentality 1999
2001: Thug on da Line
2004: (LeathaFace: The Legends Underground (Part I
2005: Gemini: Good vs. Evil
דיסקוגרפיה > סינגלים

| שנה | שם השיר | מקום במצעד> U.S. Hot 100 | מקום במצעד> U.S. R&B/Hip-Hop | מקום במצעד> U.S. Rap | מקום במצעד> Rhythmic Top 40 | אלבום |
| --- | --- | --- | --- | --- | --- | --- |
| 1999 | "Thug Mentality" | #109 | #47 | - | #28 | Thug Mentality 1999 |
| 1999 | "Paper"  | - | #101 | - | - | Thug Mentality 1999 |
| 2001 | "Hard Time Hustlin'" | - | - | - | - | Thug on da Line |
| 2005 | "Get'chu Twisted" | - | - | - | - | Gemini: Good vs. Evil |
פרסים ומועמדויות > פרסי גראמי

| שנה | שם היצירה | קטגוריה | תוצאה |
| --- | --- | --- | --- |
| 1997 | "Tha Crossroads" | ביצוע הראפ הטוב ביותר על ידי צמד או הרכב | זכייה |
| 2007 | "'Ridin" | ביצוע הראפ הטוב ביותר על ידי צמד או הרכב | זכייה |
קתלין רוז פרקינס

| --- | --- |
אין תמונה חופשית
 לידה:  15 בנובמבר 1974 (בת 49) ניו בולטימור, ארצות הברית 
 מדינה:  ארצות הברית 
 תקופת הפעילות:  מ-2001 
 מקום לימודים:  אוניברסיטת מערב מישיגן  תיכון אנקור ביי 
 פרופיל ב-IMDb
 
קתלין רוז פרקינס (באנגלית: Kathleen Rose Perkins; נולדה ב-15 בנובמבר 1974) היא שחקנית אמריקאית.
ביוגרפיה

פרקינס נולדה בניו בולטימור שבמישיגן. היא סיימה את הלימודים בבית הספר התיכון אנקור ביי ב-1992, ונרשמה לאוניברסיטת וסטרן מישיגן, שם קיבלה תואר באמנויות המוזיקה. אהבתה לתיאטרון התעוררה כשהייתה פעילה במועדון אמנויות הבמה בבית הספר אנקור ביי בהנהלת ג'וזף פ. אבל.
קריירת המשחק של פרקינס החלה ב-2001 כשהופיע בסדרת הטלוויזיה "The Fighting Fitzgeralds". היה לה תפקיד בסיטקום "'Til Death" של רשת פוקס, והיא הופיעה בתפקידי אורח בסדרות טלוויזיה שונות בהן "NCIS: לוס אנג'לס", "Trust Me", הסיטקום "Gary Unmarried", סדרת הדרמה "Tell Me You Love Me", "קאסל", הדרמה הקומית "The Game", והסדרה "The Exes". פרקינס שיחקה גם בסרטי טלוויזיה אחדים.
פרקינס כיכבה בתפקיד קרול ראנס בכל העונות של הסדרה הקומית "אפיזודס" של רשת ה-BBC ושואוטיים.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2004 |  | Burning Annie | ג'ן |  |
| 2005 |  | Living 'til the End | סינתיה |  |
| 2010 | עשר שנים אחרי | 10 Years Later | מירנדה מילר-הופמן |  |
| 2012 |  | The Pact | ליז |  |
| 2012 | בוקרות ומלאכים | Cowgirls 'n Angels | רבקה |  |
| 2013 | פרדייז | Paradise | אמבר |  |
| 2013 | דיברנו מספיק | Enough Said | פראן |  |
| 2014 | התאומים | The Skeleton Twins | קרלי |  |
| 2014 |  | Home, James | אניטה מייסי |  |
| 2014 |  | A Short History of Decay | שלי |  |
| 2014 |  | Six Dance Lessons in Six Weeks | סוזי |  |
| 2014 | נעלמת | Gone Girl | שאוונה קלי |  |
| 2015 |  | The Better Half | קליסטה / קאלי ריאן |  |
| 2015 |  | How Sarah Got Her Wings | דפני |  |
| 2018 |  | Almost Home | לינדה |  |
| 2018 |  | Juveniles | סידני |  |
| 2019 | ללכת. לרכוב. רודאו. | Walk. Ride. Rodeo. | סטייסי |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2001 |  | The Fighting Fitzgeralds | אלייזה | בפרק "The Easter Rebellion" |
| 2003 | מיס מאץ' | Miss Match | ג'ואנה | בפרק "The Love Bandit" |
| 2003 | ללא עקבות | Without a Trace | איימי הורטון | בפרק "Coming Home" |
| 2005 |  | Suzanne's Diary for Nicholas | קייט וילקינסון | סרט טלוויזיה |
| 2005 |  | Talk Show Diaries | מריון | סרט טלוויזיה |
| 2005 |  | Living with Fran | לורי | בפרק "The Reunion" |
| 2005 |  | Just Legal | נאדין אבוט | בפרק "The Limit" |
| 2005 | איך פגשתי את אמא | How I Met Your Mother | מריבת' | בפרק "The Limo" |
| 2006 |  | Four Kings | פיליס | בפרק "Chest, Mate" |
| 2006 | משמר המדף | Stacked | זואי | בפרקים "The Third Date" ו-"You're Getting Sleepy" |
| 2006–2007 | עזור לי לעזור לך | Help Me Help You | ג'וסלין | סדרת טלוויזיה (4 פרקים) |
| 2008 | ניפ/טאק | Nip/Tuck | טבית'ה מלוני | בפרק "Kyle Ainge" |
| 2008 | איליי סטון | Eli Stone | דונה מילטון | בפרק "One More Try" |
| 2008 | האנטומיה של גריי | Grey's Anatomy | שרה | בפרק "Piece of My Heart" |
| 2008 |  | Never Better | קלייר | סרט טלוויזיה |
| 2008, 2009 | המשחק | The Game | פיי | סדרת טלוויזיה (2 פרקים) |
| 2009 |  | Trust Me | איימי | סדרת טלוויזיה (6 פרקים) |
| 2009 | גארי הרווק | Gary Unmarried | ג'ואן פלאמר | סדרת טלוויזיה (4 פרקים) |
| 2009 | קאסל | Castle | אליס פינגן | בפרק "Fool Me Once..." |
| 2009 |  | Married Not Dead | כריסטין | סרט טלוויזיה |
| 2009–2010 | עד המוות | 'Til Death | מיז דאפי | סדרת טלוויזיה (12 פרקים) |
| 2009–2013 | NCIS: לוס אנג'לס | NCIS: Los Angeles | חוקרת מקרי המוות רוז קרלייל | סדרת טלוויזיה (5 פרקים) |
| 2010 | המנטליסט | The Mentalist | וילה ברוק | בפרק "Rose-Colored Glasses" |
| 2010 | חוק וסדר: לוס אנג'לס | Law & Order: LA | איימי פאוול | בפרק "Sylmar" |
| 2011 | שקר לי | Lie to Me | קולט בראדלי | בפרק "Gone" |
| 2011 |  | Man Up! | בקי | בפרק "Letting Go" |
| 2011 | מרפאה פרטית | Private Practice | ג'ודי | בפרק "Remember Me" |
| 2011–2017 | אפיזודס | Episodes | קרול ראנס | סדרת טלוויזיה (33 פרקים) |
| 2012 | רופא להשכיר | Royal Pains | לוסי ווקר | בפרק "A Farewell to Barnes" |
| 2012 | דירת האקסים | The Exes | ד"ר קרול תומאס | בפרק "Analyze Them" |
| 2013 |  | The Gates | הלן בקסלי | סרט טלוויזיה |
| 2013 | מבוקש | Person of Interest | ונסה ווטקינס | בפרק "Reasonable Doubt" |
| 2015 |  | Ballot Monkeys | מלאני באק | סרט טלוויזיה |
| 2015 |  | The Millers | מיס ספארקס | בפרק "Hero" |
| 2017-2016 |  | Colony | ג'ניפר מקמהון | סדרת טלוויזיה (11 פרקים) |
| 2017-2016 | הכי גרועים שיש | You're the Worst | פריסילה | סדרת טלוויזיה (עונות 3 ו-4) |
| 2016 |  | Abducted: The Jocelyn Shaker Story | קייטלין שייקר | סרט טלוויזיה |
| 2016 | קוד בלאק | Code Black | ד"ר אמנדה נולן | סדרת טלוויזיה (2 פרקים) |
| 2020 | זה מה שחסר לי עכשיו | I Am Not Okay with This | מגי | סדרת טלוויזיה |
| 2021–2023 | דוקטור דוגי קאמלואה (אנ') | Doogie Kameāloha, M.D. | ד"ר קלרה האנון | תפקיד ראשי (2 עונות); 20 פרקים |
| 2021–2022 | ביג שוט (אנ') | Big Shot | מגי גודווין | 7 פרקים |
הערות שוליים

↑  "Please join us in..." Twitter. נבדק ב-16 בנובמבר 2014. {{cite web}}:  (עזרה)
1 2  Courtney Flynn (8 באוגוסט 2012). "Anchor Bay grad Perkins shines in Showtime's 'Episodes'". The Bay Voice. נבדק ב-27 באוגוסט 2012. {{cite web}}:  (עזרה)
↑  "Carol Rance played by Kathleen Rose Perkins: Watch Episodes on Showtime". Showtime. אורכב מ-המקור ב-2 בפברואר 2013. נבדק ב-31 בדצמבר 2010. {{cite web}}:  (עזרה)
↑  "Claire Forlani, Kathleen Rose Perkins and Stephen Mangan Join Episodes". Movieweb. 3 במרץ 2010. נבדק ב-31 בדצמבר 2010. {{cite web}}:  (עזרה)
| --- | --- |
בקרת זהויות :  BNE: XX5335145  ISNI: 0000 0003 8385 7044  LCCN: no2012141003  VIAF: 272297824   WorldCat (עם VIAF): 272297824
רכב עקוב אחרי

רכב "עקוב אחרי" מנחה מטוס בואינג 737 של חברת אייר ברלין בנמל התעופה בדיסלדורף
רכב "עקוב אחרי" (באנגלית: Follow me car) הוא כלי רכב בנמל תעופה שנועד להנחות ולהוביל מטוסים הנוסעים מעמדת החניה אל מסלול הטיסה או בכיוון ההפוך, או לאורך קטע מסוים מנתיב זה. רכב עקוב אחרי משמש גם להנחיית מטוסים הנוסעים מעמדות תחזוקה או הרכבה, ולעיתים גם למשימות אחרות כמו עריכת ביקורת לאורך המסלולים. הרכב עשוי להקל על התמצאות הטייסים ברחבי נמל התעופה, למנוע טעויות ניווט, ולעדכן את הטייס בדבר מעקפים או שינויים זמניים בנתיב ההסעה. השימוש ברכב עקוב אחרי אינו הכרחי, והוא כפוף לצרכים ולמדיניות בנמל התעופה, ויש שדות תעופה בהם אין בו צורך כלל.
רכב עקוב אחרי מסומן בדרך כלל בצבעים מיוחדים והוא נושא אמצעי תאורה שונים, ולעיתים אף שלט מואר שעליו רשומות המילים האנגליות "Follow me" ("עקוב אחרי").
ראו גם

מסלול הסעה
הסעה
דחיפה
רותם דרור

| --- | --- |
אין תמונה חופשית
 לידה:  13 בספטמבר 1970 (בת 54) פתח תקווה, ישראל
 מדינה:  ישראל 
 תקופת הפעילות:  מ-1991
 עיסוק:  מעצבת פסקול, מוזיקאית
 מקום לימודים:  קונסרבטוריון פתח תקווה  תיכון ברנר פתח תקווה 
 יצירות בולטות:  משוחח עם כיסא, גג
 https://www.rotemdror.com/
 פרופיל ב-IMDb
 
רותם דרור (נולדה ב-13 בספטמבר 1970) היא מוזיקאית ומעצבת פסקול ישראלית. זוכת שלושה פרסי הפורום הדוקומנטרי הישראלי לעיצוב פסקול על הסרטים "פרינסס שואו", "חלום ירושלים" ו-"אנדרגראונד בלט".
ביוגרפיה

רותם דרור נולדה וגדלה בפתח תקווה, בתם של הרצליה ואליהו. למדה בתיכון ברנר, כשבמקביל החלה ללמוד מוזיקה ופסנתר בקונסבטוריון העירוני והייתה חברה במקהלת נווה שיר.
את שירותה בצה"ל עשתה כמש"קית חינוך, כאשר באותה תקופה הכירה את גלעד כהנא, יאיר קז ודידי ארז, אשר הקימו לאחר שחרורם את להקת "ג'ירפות".
קריירה

כשנה לאחר שחרורה הקימה יחד עם חבריה לצבא את להקת "ג'ירפות". במקביל להופעות הלהקה, עבדה בספריית וידאו ולמדה פילוסופיה ועיצוב תפאורה באוניברסיטת תל אביב.
ב-1999 הוציאה יחד עם להקת "ג'ירפות" את אלבום הבכורה של הלהקה "משוחח עם כסא", שהגיע למעמד אלבום זהב. באותה שנה החלה לכתוב לעיתון "אנשים" עד לסגירתו.
ב-2001 סיימה ללמוד עיצוב פסקול במכללת הד, ומיד לאחר מכן החלה לעבוד באולפני "קיוטון" כעורכת סאונד. שנה לאחר מכן עברה לאולפני די.בי, שם שימשה כעורכת סאונד לסרטים באורך מלא וסדרות טלוויזיה.
ב-2006 הוציאה עם להקת "ג'ירפות" את אלבומם השני, "גג", אשר הגיע למעמד אלבום זהב. לאחר מכן עזבה את הלהקה.
ב-2010 החלה לעבוד כמעצבת פסקול עצמאית, בין השאר באולפני ג'אנגל, מיקסרום, אופוס, ו"סינמה טיפ".
ב-2014 ערכה את פסקול הסרט "שמוליק קראוס: מאחורי עיניים כחולות", וב-2015 ערכה את פסקול הסרט "פרינסס שואו" של הבמאי עידו הר, עליו זכתה בפרס הפורום הדוקומנטרי על עיצוב פסקול. ב-2016 ערכה את הסרט "חלום ירושלים" של מני אלאיס, עליו זכתה בפרס הפורום הדוקומנטרי על עיצוב פסקול. ב-2018 ערכה את הסרט "משפחה בטרנס" של הבמאי אופיר טריינין. ב-2019 ערכה את הסרטים "מראה" של הבמאי רענן אלכסנדרוביץ', "תהודה" של איתי מרום, ו"אנדרגראונד בלט" של לינה צ'פלין, אשר זיכה אותה בפרס עיצוב הפסקול של הפורום הדוקומנטרי. בנוסף, באותה שנה, הייתה אחראית על עיצוב הפסקול של הסדרה "ליגה ג'" אשר שודרה בכאן 11. ב-2020 יצאה סדרת הטלוויזיה "סטוריז" בכאן 11, בה דרור הייתה אחראית לעיצוב הפסקול. ב-2021 הייתה מעצבת הפסקול של הסרט "צל כבד", המספר את סיפורה של אולה קרבצ'נקו. באותה שנה ערכה את הסרט "בין חומות" של רותם זיסמן כהן ומוריס כהן. ב-2022 ערכה את סדרת הטלוויזיה "שישו ושמחו" בכאן 11, עליה הייתה מועמדת בפרסי האקדמיה לטלוויזיה בקטגוריית עיצוב הפסקול. בשנת 2023 הייתה מעצבת הפסקול של הסרט הקצר "הילד", של הבמאי יהב וינר.
בנוסף, הייתה עורכת סאונד ומעצבת פסקול של תוכניות הריאלטי "אקס פקטור", "גוט טאלנט" ו"המירוץ למיליון".
ב-2017 פתחה את אולפן הסאונד הפרטי שלה ברחוב בוגרשוב שבתל אביב, בו היא מעצבת פסקול לסרטי קולנוע עלילתיים ודוקומנטריים, ועבודות אמנות.
דרור היא גם מרצה לעיצוב פסקול במכללת "מנשר לאמנות" ובאוניברסיטת תל אביב, ומעבירה סדנאות סאונד מטעם הקרן החדשה לקולנוע וטלוויזיה.
חיים אישיים

דרור מתגוררת בתל אביב, נשואה ואם לשניים.
הערות שוליים

1 2 3  תיאטרון - ג'ירפות עם רגש (פינת גורדון), באתר www.habama.co.il
↑  "הילד" - IMDB, באתר IMDB
רכבות

ערך זה עוסק באלבום של גבריאל בלחסן. אם התכוונתם לכלי התחבורה, ראו .
רכבות הוא אלבום הבכורה של גבריאל בלחסן. האלבום יצא לאור בשנת 1999 בחברת התקליטים העצמאית שלומציון, בהפקת שלום גד. תפוצתו הייתה נמוכה והפורמט היה תקליטור צרוב.
האלבום מתאר את חוויותיו של גבריאל בלחסן בבית החולים הפסיכיאטרי אברבנאל. השיר המפורסם ביותר מתוכו הוא שיר הנושא שלו.
בשנת 2005 הוציאה בחברת התקליטים התו השמיני את האלבום מחדש, בעטיפה חדשה.
השירים באלבום

אל תנאף (03:46)
תלמי אליהו (03:37)
מרכז עזריאלי (02:47)
רכבות (03:48)
קניון עזריאלי ב' (00:58)
כף הקלע (02:44)
אוקיינוס קפוא (02:29)
שתים עשרה השנים (04:14)
בננה ביץ' (03:01)
בית חדש (03:18)
רונדל (פגיון)

רונדל (או ראונדל) הוא סוג של פגיון זקוף-להב אשר היה בשימוש נרחב באירופה החל במאה ה-14. משמעות המילה היא "עגול" או "מעוגל". הפגיון קיבל את שמו מצורתם של מגיני כף היד אשר בשני צידי ידית האחיזה.
הרונדל נישא כשהוא תלוי לצד המותן ועשוי היה לשמש ככלי עבודה, או ככלי נשק משני בדו-קרב או בתחרויות.
הלהב עשוי הפלדה עוצב בדרך כלל בפרופיל של מעוין, עדשה, או משולש - ארוך ודק. אורך של כ-30 ס"מ היה ממוצע ואילו הפגיון כולו עשוי היה להגיע ל-50 ס"מ. קצה הלהב היה מחודד, וצדו האחד או שניהם מושחזים.
ידית האחיזה הגלילית גולפה מעץ או עצם והייתה תחומה בשני קצותיה בדיסקאות העגולות אשר העניקו לנשק את שמו.
צורתו של הרונדל מגבילה את יעילותו בקרב לתנועות דקירה בלבד. עם זאת בשימוש יומיומי ניתן להשתמש בו גם לחיתוך.
קיימות מספר דוגמאות של רונדל אשר להן להב מרובע-צדדים ובעל פרופיל דמוי-צלב. צורה זו לא איפשרה חיתוך או שימוש ככלי מלאכה, ופגיונות אלו נישאו כנשק-משני לקרב. אותם רונדלים אשר שרדו עד היום אצל אספנים ובמוזיאונים הם בדרך כלל מאיכות ייצור מעולה ומעוטרים בטוב טעם.
יעילותו העיקרית של הרונדל בקרב היא יכולתו לחדור שריון שרשראות. כמו כן - אף כי לא ניתן היה לחדור באמצעותו את לוחות הפלדה של שריון הלוחות - אפשר היה להחדירו בחריצים שבין הלוחות. לעיתים הייתה זו הדרך היחידה להביס יריב עטוי שריון כבד.
איור של רונדל
רונדל (שירה)

רונדל (בצרפתית: Rondel) הוא מבנה של פואמה שהתפתח בצרפת בין סוף המאה ה-13 ל-15.
זהו שיר בן 14 או 13, שורות ששתי השורות הראשונות (ובמקרים נדירים השורה הראשונה) של הבית הראשון חוזרות על עצמן כשורות האחרונות בכל הבתים. בנוסף לחזרה הוא בנוי גם על חריזה, במודל של A ו-B.
לדוגמה:
הם יאמרו שזה מקרה, מזל או צו גורל A

קלפים וכוכבים אשר נופלים ללא צורה B

המחר הן מתגשם וגובה את התמורה B

לכל נשיקה ומוות, המפורז והמוגבל 

תרצי לדעת עתידות, אהובתי?  המתיני רגע קל 

אשיב לשאלותייך חסרות הסבלנות. בהמהרה 

הם יאמרו שזה מקרה, מזל או צו גורל

קלפים וכוכבים אשר צונחים ללא צורה
אבוא אלייך יקירה, הלילה אם אוכל

את לא תבחיני בי, אולי תחושי בקרה

אחכה שתירדמי ואתמלא ללא תמורה

יהיה זה העתיד אשר בגורלך נפל

הם יאמרו שזה מקרה, מזל או צו גורל,

קלפים וכוכבים אשר צונחים ללא צורה
רוגופס

| רוגופס |
| --- | --- |
 
תקופה
קרטיקון עליון, 95 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
אינפרא־סדרה:: צרטוזאוריה
משפחה:: אבליזאוריים
סוג:: רוגופס
מין:: Rugops primus
שם מדעי
 Rugops

רוּגוֹפְּס (שם מדעי: Rugops; מילולית: "פני קמטים") הוא סוג של דינוזאור טורף מקבוצת הצרטוזאוריה.